Zápisnica z pracovného stretnutia

Predmet stretnutia: **CREPČ 2 – stretnutie s dodávateľmi KIS**

Dátum a čas: **28.06.2017 od 11:00 do 13.30 hod.**

Miesto konania: **CVTI SR, Lamačská cesta 8/A, Bratislava, 811 04**

Zápis vytvoril (meno): **Hana Ráczová, Marta Dušková**

Zápis potvrdil (meno, podpis): **Ľudmila Hrčková**

 Účastníci

Stretnutia sa zúčastnili zástupcovia jednotlivých KIS na VŠ – Cosmotron, SVOP, CEIT; zástupcovia CVTI SR a zástupcovia vybraných VŠ – EUBA, TUZVO, UK, SPU, UPJŠ.

Prítomní podľa prezenčnej listiny.

Program stretnutia

* Zavedenie CREPČ 2 do ostrej prevádzky
* Štruktúra dát CREPČ 2
* Spolupráca s rezortnými informačnými systémami MŠVVaŠ SR – SOFIA, KEGA, VEGA
* Výmena dát CREPČ 2 smerom do KIS VŠ

Úlohy

|  |  |  |  |
| --- | --- | --- | --- |
| **Por.** | **Popis úlohy** | **Zodpovedný** | **Termín splnenia** |
|  | Dodať štruktúru dát zo systému SOFIA | SVOP | 17.7.2017 |
|  | XML – doplniť hlavičky | SVOP | 17.7.2017 |
|  | OAI PMH k dispozícii pre dodávateľov KIS | SVOP | 7.7.2017 |
|  | Vyhotovenie zápisnice zo stretnutia | CVTI SR | 7.7.2017 |
| 1. vyf
 | Vytvorenie prístupových údajov do testovacieho prostredia CREPČ 2 pre zástupcov COSMOTRON a CEIT | CVTI SR | 7.7.2017 |

Príloha 1 – prezenčná listina

Program stretnutia

Cieľom pracovného stretnutia bolo oboznámiť prítomných zástupcov dodávateľov KIS pre EPC na VŠ o zavedení CREPČ 2 do ostrej prevádzky od 1.1.2018, štruktúre dát ako aj výmene dát medzi CREPČ 2 a KIS na jednotlivých školách.

P. Grman ako zástupca dodávateľa softvérového riešenia CREPČ 2 informoval o štruktúre dát CREPČ 2 a možnostiach migrácie dát, ktoré sú popísané aj v dokumente CREPČ 2. Dokument obdržali dodávatelia KIS na naštudovanie pred pracovným stretnutím. Dohodnutým prenosovým protokolom medzi CREPČ 2 a KIS bude OAI PMH, ktorý je možné využiť v rôznych časových rámcoch sťahovania záznamov (okamžite, v noci, raz za deň a pod.). Odporúčaným spôsobom sťahovania dát do KIS je nočný zber.

V priebehu júla 2017 bude pre VŠ dostupná pilotná verzia systému, z dôvodu čistenia entít osôb a inštitúcií (pracoviská VŠ). S cieľom čo najviac uľahčiť spracovateľom EPC počiatočné čistenie dát nadviazalo CVTI SR spolupráca so systémom SOFIA. V dohľadnej dobe by mali byť do CREPČ 2 naimportované osoby a pracoviská zo systému SOFIA a to po tretiu úroveň (vysoká škola-fakulta-katedra). Úlohou VŠ bude tieto dáta vyčistiť pre potreby spustenia ostrej prevádzky do januára 2018. Dáta zo systému SOFIA budú naimportované pre 19 VŠ, pre ostatné VŠ, ktoré nie sú zavedené v systéme SOFIA, budú dáta naimportované z Registra zamestnancov Portálu vysokých škôl, avšak iba po druhú úroveň (vysoká škola-fakulta), nakoľko Register zamestnancov nedisponuje treťou úrovňou pracovísk (katedra). Importy sa týkajú len interných zamestnancov VŠ. Pre uľahčenie párovania, deduplikácie a dopĺňania je potrebné do entít osoba a inštitúcia doplniť identifikátory (identifikátor z KIS, SOFIA, iné identifikátory podľa potreby, počet identifikátorov nie je obmedzený).

Využitie KIS pre napĺňanie menných autorít z KIS VŠ nie je možné, resp. je na dohode VŠ s CVTI SR, avšak za predpokladu, že všetky finančné náklady spojené s analýzou a importom dát budú hradené na strane VŠ.

Nakoľko STU v Bratislave, ako jedna z najväčších VŠ na Slovensku nie je zavedená v systéme SOFIA, na stretnutí bola dohodnutá možnosť dodania dát STU z KIS v štruktúre rovnakej ako pre systém SOFIA. P. Grman dodá zástupcom spoločnosti Cosmotron štruktúru dát SOFIA.

Zástupcovia spoločnosti SVOP vysvetlili prítomným podrobnosti o štruktúre importovaných dát osôb a inštitúcii, rovnako ako aj systém ich deduplikácie. P. Ilavská poznamenala, že mimoškolskí pracovníci môžu vznikať aj ako duplicity, nakoľko nie je možné zistiť ich identitu a zaradenie a pre účely evidencie publikačnej činnosti v CREPČ 2 to nie je podstatné. Entity externých zamestnancov VŠ vzniknú z importu biblio záznamov z CREPČ 1, ktorý je plánovaný za vykazovacie obdobia 2014 – 2017.

Z hľadiska štruktúry dát CREPČ XML p. Šubová požiadala o doplnenie hlavičiek, bolo dohodnuté, že p. Grman hlavičky doplní. Importy cez OAI PMH – XML na strane KIS budú spracované ako OAI sety – balík danej VŠ pre biblio záznamy a tiež pre všetky entity (osoba, inštitúcia, databáza, projekt, podujatie).

Z pohľadu biblio záznamov sa v CREPČ 2 rozoznávajú stavy záznamu – uložený, zapísaný, potvrdený, verifikovaný OHPČ. Pre potreby VŠ je možné nastaviť sťahovanie záznamov v ktoromkoľvek z uvedených stavov, CVTI SR odporúča stav zapísaný. Stav zapísaný je ekvivalentom záznamu odoslaného mesačným exportom do CREPČ 1. Teda predstavuje biblio záznam, obsahujúci všetky povinné údaje v zmysle metodických pokynov CREPČ a Vyhlášky 456/2012.

CVTI SR vytvorí prístupové údaje na úrovni spracovateľa VŠ pre zástupcov spoločnosti COSMOTRON a CEIT s cieľom oboznámenia sa s fungovaním systému CREPČ zo strany spracovateľov EPC, ako aj prezretia všetkých údajov, ktoré je možné v CREPČ 2 zaznamenávať v jednotlivých formulároch biblio, ako aj pre entitné záznamy.

V prípade potreby, CVTI SR zorganizuje na jeseň 2017 ďalšie pracovné stretnutie s dodávateľmi KIS na VŠ s cieľom bezproblémového a plynulého prechodu do ostrej prevádzky CREPČ 2 od roku 2018.

Dokumentácia k CREPČ 2 je dostupná prostredníctvom portálu CREPČ/CREUČ v časti Pokyny CREPČ (CREPČ 2 – Školenia, pokyny a dokumentácia): <http://cms.crepc.sk/crep%C4%8D-2-%C5%A1kolenia-a-pokyny.aspx>